陈深
我思古人
翳古人之寥寥兮，夫何思之弗谖，
蹇余生之独后兮，曾不得与之周旋。
旷斯世而勿见兮，故增唏而永叹。
抚遗籍而玄览兮，幸所闻之可尊。
彼丹心之耿著兮，谅虽亡而实存。
苟逆风而遐契兮，尚何有于古今。
览元化兮无穷，感徂景兮如驶。
余发兮种种，余怀兮亩亩。
驷黄虬兮遐征，仰超然之高轨。
猗圣言兮如天，至道兮如海。
超鸿濛兮何极，窥浩茫兮无涘。
孰导余以正适兮，遵坦涂而容才。
惟谅友之昭昭，庶订余之懒愦。
鸣呼噫噫，古人之兮，
惠我无疆。忽不见兮心之伤，
余之思兮心之伤，余之思兮曷云其忘。
往者不可及，来者犹可望。
非天人君之相和兮，谁逍遥以徜徉。